3. Betingelserne gælder for alle tilsagn og tilskud, hvor der henvises til 'Betingelser for tilskud til danske Eurostars-deltagere'. - PDF
Download "3. Betingelserne gælder for alle tilsagn og tilskud, hvor der henvises til 'Betingelser for tilskud til danske Eurostars-deltagere'."
1 Betingelser for tilskud til danske deltagere i Eurostars-projekter godkendt før 1. marts 2015 Innovationsfonden Bredgade 40 Nedenstående tilskudsbetingelser udgør sammen med tilsagnet med bilag, opslagsteksten og Eurostars regelgrundlag det samlede regelsæt for tilskud ydet af Innovationsfondens til et Eurostars-projekt. Generelt 1. Disse betingelser sendes sammen med tilsagnet til danske tilskudsmodtagere i Eurostars-projekter, der modtager tilskud fra Innovationsfonden. 2. Betingelserne kan kun fraviges ved skriftlig aftale med Innovationsfonden, herefter kaldet Fonden. 3. Betingelserne gælder for alle tilsagn og tilskud, hvor der henvises til 'Betingelser for tilskud til danske Eurostars-deltagere' København K Telefon Netsted CVR-nr EAN-nr Sagsbehandler: Jens Peter Vittrup Sagsnr. Side 1/5 4. Der ydes ikke tilskud til projektomkostninger, der er afholdt og/eller betalt, før det starttidspunkt, der er anført i tilsagnet. Det skal særligt bemærkes, at der ikke ydes tilskud til omkostninger, hvor tilskudsmodtager har indgået bindende aftale om køb eller levering inden det starttidspunkt, der er anført i tilskudsskrivelsen. 5. Det er en betingelse for tilskuddet, at aktiviteterne hos de deltagende forskningsintensive SMV er uanset deres nationalitet udgør mindst 50 pct. af projektet. Hvis denne virksomhedsdeltagelse ikke bliver realiseret, vil tilskuddet blive stoppet eller beskåret forholdsvist. 6. Har tilskudsmodtager opnået, eller opnår tilskudsmodtager tilskud og/eller garanti fra andre offentlige ordninger, herunder fra EU-ordninger, Vækstfonden eller kommunale ordninger til de samme aktiviteter, skal Fonden straks underrettes herom. Sådanne tilskud/garantier skal modregnes i de tilskud, som Fonden yder eller har ydet, således at der maksimalt opnås den medfinansieringsprocent/ garantidækning, som Fonden har tilbudt. Overtrædelse af dette påbud kan medføre krav om tilbagebetaling af hele tilskuddet. 7. Hvis tilskudsmodtager er momsregistreret, opgøres alle omkostninger og indtægter vedrørende projektet eksklusiv moms og indberettes til Fonden. For rejseomkostninger gælder dog, at der opgøres og indberettes inkl. moms. Omkostninger afholdt i udlandet skal ligeledes opgøres uden moms, hvis tilskudsmodtager efter momsdirektiv eller national lovgivning kan få refunderet den betalte moms.
2 Er tilskudsmodtageren ikke momsregistreret, skal alle omkostninger og indtægter medregnes inkl. eventuel moms. Alle omkostninger og indtægter skal indberettes efter fradrag af eventuelle rabatter, bonus m.v. Udbetaling af tilskuddet 8. Tilskud udbetales pr. kvartal eller halvårligt bagud efter tilskudsmodtagerens eget valg, med mindre andet er aftalt. Tilskud beregnes og udbetales på grundlag af det perioderegnskab, tilskudsmodtager har udarbejdet. 9. Udbetaling af tilskud sker, når perioderapport og regnskab samt eventuel revisorerklæring er modtaget og godkendt af Fonden. Perioderegnskab skal indsendes hvert kvartal eller hvert halvår. Den faglige perioderapport skal indsendes hvert halvår og revisorerklæringen skal indsendes årligt. Parallelt med den nationale faglige perioderapport, skal projektkoordinator indsende en halvårlig fremdrift for hele konsortiet til Eurostars-sekretariatet i Bruxelles. 10. Resttilskud bortfalder, hvis der ikke senest 6 måneder efter det sluttidspunkt, der er angivet i tilsagnet, er fremsendt et revisor-attesteret regnskab, der helt eller delvist dækker resttilskuddet. Side 2/5 11. Hvis tilskudsmodtager har forfalden gæld til det offentlige, kan der ske modregning i tilskuddet. Ved forfalden gæld forstås gæld, der ikke er indgået en afdragsaftale om, eller hvor afdragsaftalen er misligholdt. Ændringer i projektbudgettet 12. Vurderer tilskudsmodtager, at én eller flere af de poster, der indgår i projektbudgettet, vil afvige mere end +/- 20% fra det bevillingsgrundlag, der fremgår af tilsagnet, skal Fonden godkende ændringen. Som udgangspunkt skal ændringen være godkendt af alle projektparter, og der skal indsendes et udkast til et revideret budget og en kort redegørelse for, hvorfor ændringer sker, og hvilken konsekvenser det har for projektet. Perioderegnskabets indhold 13. Perioderegnskab skal indgå i perioderapporteringen. Perioderegnskabet skal udarbejdes for hver halvårsperiode, subsidiært hvert kvartal (med mindre andet er aftalt) og indsendes til Fonden senest 60 dage efter udløbet af hver periode. 14. Perioderegnskabet skal underskrives af den projektansvarlige, der er anført i tilsagnet. 15. I perioderegnskabet kan kun indgå de omkostninger, der er betalt i perioden og kun omkostninger, der vedrører det projekt, som er anført i tilsagnet. 16. Perioderegnskabet for virksomheder og universiteter baseres på en standard timesats på 600 kr. incl. overhead. Små og mindre virksomheder kan modtage op til 50 pct. af denne timelønssats mens universiteter og andre offentlige forskningsinstitutioner kan få op til 75 pct. af timelønssatsen. Aktiviteter i et godkendt teknologisk serviceinstitut (GTS) baseres på faktisk timeløn og de forkalkulerede satser, der er indberettet til Styrelsen for Forskning og Innovation, som der ydes op til 75 pct. i tilskud til. Øvrige omkostninger inkl. eventuelle tilskud til forsknings- og vi-
3 deninstitutioner behandles som udlæg og til de satser der gælder for den pågældende projektdeltager. 17. Perioderegnskabet opstilles på samme måde og med samme specifikationsgrad, som projektbudgettet. Den faglige rapports indhold 18. Den faglige rapport indgår i den samlede perioderapporteringen. Den faglige rapport udarbejdes for hver halvårs-periode (med mindre anden periode er aftalt) samt ved projektets afslutning og indsendes til Fonden senest 60 dage efter udløbet af et halvår eller afslutningen af projektet. Den faglige rapport skal være underskrevet af den administrator, der er anført i tilsagnet. Tilskuddet kan ikke udbetales, før den faglige rapport er godkendt. 19. Tilskudsmodtager skal på forlangende afgive supplerende oplysninger, som Fonden skønner er nødvendige for at kontrollere anvendelsen af tilskuddet og projektets forløb. 20. I slutrapporten der skal indsendes til Eurostars-Sekretariatet i Bruxelles skal der kort omtales følgende forhold: Side 3/5 det arbejde, der er udført i projektet som helhed de resultater, der er opnået de forventninger der er til eventuelle kommercielle resultater af projektet. 21. Fonden og Eurostars-Sekretariatet i Bruxelles forbeholder sig ret til efter projektets afslutning at kunne indsamle oplysninger om de danske deltageres økonomiske og faglige resultater af Eurostars-projektet. Dokumentation af aktiviteter 22. Det skal fremgå af revisors/økonomiansvarliges erklæring om indholdet i det dokument, som erklæringen vedrører, er i overensstemmelse med den af revisor/økonomiansvarlige reviderede bogføring, bestemmelserne i tilsagnet og nærværende betingelser. 23. Skifter tilskudsmodtager revisor i projektperioden, er det tilskudsmodtagers pligt straks at underrette Fonden herom. Rettigheder til projektets resultater 24. Resultaterne af Eurostars-projektet - herunder det økonomiske udbytte af disse - tilhører parterne sådan, som de har aftalt det i konsortieaftalen. En underskrevet konsortieaftale skal sendes til Fonden og til Eurostars- Sekretariatet i Bruxelles før projektstart. Ved omtale i trykt eller elektronisk materiale af projektet skal Eurostars og Fondens logo anvendes. Det skal endvidere klart fremgå af teksten, at der er tale om et projekt, der er medfinansieret af Fonden, Eurostars-sekretariatet og EUkommissionen.
4 Frasigelse af tilsagn 25. Den projektansvarlige kan frasige sig tilsagnet, hvis Eurostars-konsortiets kontrakt ophæves i tilskudsperioden. Hvis parterne aftaler at ophæve kontrakten, før den udløber, skal Fonden straks kontaktes, så videre udbetaling af tilskud kan ophøre. Ændrede forhold hos tilskudsmodtager 26. Sker der ændringer hos de danske projektdeltagere, der vil få væsentlig indflydelse på Eurostars-konsortiet, skal det meddeles til Fonden. Tilskudsmodtager skal oplyse, i hvilket omfang de ændrede forhold vil få indflydelse på projektets videre forløb. 27. På baggrund af disse oplysninger vurderer Fonden, om de ændrede forhold medfører, at grundlaget for Fondens oprindelige tilsagn er bortfaldet. Vurderer Fonden efter aftale med Eurostars-sekretariatet - at de ændrede forhold medfører, at tilskuddet ikke kan opretholdes, vil den del af tilskuddet, som endnu ikke er udbetalt, blive annulleret. 28. Hvis tilskudsmodtager informerer Fonden eller den på anden vis bliver informeret om ændrede forhold hos tilskudsmodtager jf. punkt 26 og 27, bliver udbetaling af yderligere tilskud stillet i bero, indtil Fonden og evt. Eurostars-sekretariatet har haft lejlighed til at foretage en vurdering af de nye oplysninger. Side 4/5 Statsstøtteregler 29. Tilskud under Eurostars-programmet udbetales i henhold til Kommissionens regler om støtte til forsknings- og udviklingsprojekter, jf. artikel 31 i Generelle gruppefritagelsesforordning: Kommissionens forordning (EF) Nr. 800/2008 af 6. august 2008 om visse former for støttes forenelighed med fællesmarkedet i henhold til traktatens artikel 87 og 88 med senere ændringer. 30. Hvis tilskud anvendes til støtteberettigede omkostninger, som virksomheden tidligere har modtaget statsstøtte til, skal den allerede modtagne støtte medregnes i det samlede støttebeløb ved vurdering af overholdelse af støtteintensitet og maksimal beløbsgrænse. 31. Statsstøtte, som virksomheder har modtaget i form af tilskud med offentlige midler, samt støtte fra EU, der administreres nationalt, medregnes i vurderingen af støtteintensitet og den maksimale beløbsgrænse. Støtte fra EU, der ikke administreres nationalt, men modtages direkte fra EU, samt tilskud fra private fonde og midler, skal ikke medregnes. 32. Støttemodtager skal på forlangende kunne fremlægge dokumentation for udgifter til EU s revisions- og svindelkontrol Misligholdelse 33. Hvis tilskudsmodtager misligholder disse betingelser eller de bestemmelser, der fremgår af tilsagnet, forfalder hele det udbetalte tilskud, efter modregning af eventuelle tilbagebetalinger, til betaling straks. Som misligholdelse anses blandt andet, hvis tilskudsmodtager ved grov eller vedvarende forsømmelighed eller skødesløshed tilsidesætter sine forpligtelser i henhold til tilsagnet og nærværende bestemmelser. Det anses blandt andet for grov eller vedvarende forsømmelighed:
5 hvis tilskudsmodtager ikke inden fristen i en 2.gangs-rykker for et perioderegnskab, faglig rapport eller revisorerklæring har indsendt det manglende. hvis tilskudsmodtager anvender tilskuddet til et andet formål end beskrevet i tilsagnet. Side 5/5